დიდგორი (თბილისი)

დიდგორი — სოფელი თბილისში, საბურთალოს რაიონში. 2007 წლამდე შედიოდა მცხეთის მუნიციპალიტეტის სოფელ დიღმის თემში. 

მდებარეობს დიდგორის მთის სამხრეთ კალთაზე, დიღმისწყლის ხეობაში, ზღვის დონიდან — 900 მეტრზე. მცხეთიდან დაშორებულია 23 კილომეტრით, თბილისის რკინიგზის ცენტრალური სადგურიდან — 16 კმ-ით, სოფელ დიღმიდან 8 კმ-ით. 2014 წლის აღწერის მონაცემებით სოფელში ცხოვრობს 78 კაცი.

ისტორია
1069 წელს მეფე ბაგრატ IV დიდგორში დაბანაკდა და სათავეში ჩაუდგა საქართველოში შემოჭრილ განძის ამირა ფადლონის წინააღმდეგ წარმოებულ ბრძოლებს. ბაგრატ IV მტრის წინააღმდეგ გაგზავნა მესხთა რჩეული ლაშქარი. ქართველებმა სასტიკად დაამარცხეს ფადლონის ოცდაათიათასიანი ლაშქარი.

დიდგორი XVII-XVIII საუკუნეებში ლეკთა მარბიელი ლაშქრობების წინააღმდეგ ბრძოლის მნიშვნელოვან სტრატეგიულ პუნქტად იქცა. 1729 წელს ქართველ მეთოფეთა ლაშქარი დიდგორის კოშკში ჩაუსაფრდა დიდგორ-გელიყარა-სამადლოს გზით ჯავახეთში გადასულ ლეკთა მარბიელ რაზმებს. უკან მობრუნებული ლეკთა რაზმი ქართველმა მეთოფეებმა გაანადგურეს და ნადავლი დაატოვებინეს.

დემოგრაფია
 აღწერის წელი  მოსახლეობა 1989  70ენციკლოპედია „თბილისი“, თბილისი, 2002 წ., გვ. 420. 2002  90  2014  78georgia-ethnic-2014 

ლიტერატურა

სქოლიო

კატეგორია:საქართველოს ისტორიული სოფლები თბილისის ტერიტორიაზე